stanford-oval/wikipedia huggingface dataset:
เขตปกครองสามัญ

หน่วยการบริหารของนาซีเยอรมนี ภายในเขตยึดครองโปแลนด์
เขตปกครองสามัญ (เยอรมัน: Generalgouvernement, โปแลนด์: Generalne Gubernatorstwo, ยูเครน: Генеральна губернія) ยังถูกเรียกอีกอย่างว่า เขตปกครองสามัญสำหรับภูมิภาคโปแลนด์ที่ถูกยึดครอง (เยอรมัน: Generalgouvernement für die besetzten polnischen Gebiete) เป็นเขตยึดครองของเยอรมนีที่ถูกจัดตั้งขึ้นหลังการรุกรานโปแลนด์โดยนาซีเยอรมนี สโลวาเกีย และสหภาพโซเวียต เมื่อเริ่มต้นสงครามโลกครั้งที่สอง สาธารณรัฐโปแลนด์ที่ 2 ที่เพิ่งถูกยึดครองมาใหม่ ถูกแบ่งออกเป็นสามส่วนเขตปกครองสามัญอยู่ตรงกลาง, ดินแดนของโปแลนด์ที่ถูกผนวกโดยนาซีเยอรมนีอยู่ด้านตะวันตก และดินแดนของโปแลนด์ที่ถูกผนวกโดยสหภาพโซเวียตอยู่ด้านตะวันออก ดินแดนแห่งนี้ถูกขยายไปออกอย่างมากใน ค.ศ. 1941 ภายหลังการรุกรานสหภาพโซเวียตโดยเยอรมนี รวมทั้งอำเภอใหม่แห่งกาลิเซีย
พื้นฐานสำหรับการจัดตั้งเขตปกครองสามัญ คือ "ภาคผนวกกฤษฎีกาเกี่ยวกับการบริหารของดินแดนยึดครองโปแลนด์" ถูกประกาศโดยฮิตเลอร์ เมื่อวันที่ 8 ตุลาคม ค.ศ. 1939 เขาได้ยืนยันว่ารัฐบาลโปแลนด์ถูกยุบลงโดยสิ้นเชิง ด้วยเหตุผลนี้ได้ถูกนำมาใช้โดยศาลฎีกาเยอรมนีในการกำหนดตัวตนของชาวโปแลนด์ทั้งหมดในฐานะบุคคลไร้สัญชาติ กับการยกเว้นกลุ่มชาวเยอรมันของโปแลนด์ในช่วงสงคราม ชื่อนามเพียงหนึ่งเดียวที่ถูกต้องตามกฎหมายของไรช์ที่สาม โดยไม่คำนึงถึงกฎหมายระหว่างประเทศ
เขตปกครองสามัญถูกดำเนินการโดยนาซีเยอรมนี ในฐานะหน่วยบริหารที่ถูกแยกออกจากกัน เพื่อวัตถุประสงค์ด้านการส่งกำลังบำรุง เมื่อกองกำลังแวร์มัคท์รุกรานสหภาพโซเวียตในเดือนมิถุนายน ค.ศ. 1941 (ปฏิบัติการบาร์บาร็อสซา) ดินแดนของเขตปกครองสามัญถูกขยายใหญ่ขึ้น โดยการรวมภูมิภาคของโปแลนด์ ที่เคยถูกผนวกโดยสหภาพโซเวียตในก่อนหน้านี้ ภายในไม่กี่วัน อำเภอกาลิเซียตะวันออกก็ถูกรุกรานและถูกรวมเข้ากับอำเภอกาลิเซีย จนถึง ค.ศ. 1945 เขตปกครองสามัญประกอบไปด้วยดินแดนของโปแลนด์ในภาคกลาง, ภาคใต้ และภาคตะวันออกเฉียงเหนือเป็นส่วนใหญ่ ภายในพรมแดนก่อนเกิดสงคราม (และรวมไปถึงภาคตะวันตกของยูเครนในปัจจุบัน) รวมไปถึงเมืองสำคัญของโปแลนด์อย่างวอร์ซอ, กรากุฟ, ลวุฟ (ในปัจจุบันนี้คือลวิว, ถูกเปลี่ยนชื่อเป็น แลมแบร์ก), ลูบลิน (ดูที่: การสงวนลูบลิน), ตาร์โนโปอล (ดูที่: ประวัติศาสตร์ของตาร์โนโปอลเกตโต), สตาญิสวุฟ (ในปัจจุบันนี้คืออีวาโน-ฟรันคีวัฟ ถูกเปลี่ยนชื่อเป็น สตันนีสเลา; ดูที่: สตาญิสวุฟเกตโต), โดรโคเบ็สค์ และซัมบวอร์ (ดูที่: โดรโคเบ็สค์และซัมบวอร์เกตโต) และอื่น ๆ สถานที่ทางภูมิศาสตร์ก็ถูกเปลื่ยนชื่อเป็นภาษาเยอรมัน
การบริหารงานของเขตปกครองสามัญจะประกอบไปด้วยเจ้าหน้าที่ของเยอรมนีทั้งหมด โดยมีเจตนารมณ์ที่จะให้ดินแดนแห่งนี้ตกเป็นที่ตั้งรกรากโดยผู้ตั้งถิ่นฐานชาวเยอรมัน ผู้ที่จะลดประชากรชาวโปแลนด์ให้เหลืออยู่ในระดับทาส ก่อนที่จะถูกกำจัดทางชีวภาพในที่สุด ผู้ปกครองของเขตปกครองสามัญ (Generalgouvernement) ของนาซีเยอรมนี ไม่มีเจตนารมณ์ที่จะแบ่งปันการปกครองกับคนท้องถิ่นตลอดช่วงสงคราม โดยไม่คำนึงถึงเชื้อชาติและทิศทางทางการเมือง เจ้าหน้าที่มักจะไม่เอ่ยถึงคำว่า โปแลนด์ ในความสอดคล้องทางกฎหมาย ยกเว้นเพียงแต่กรณีเดียว คือ โรงพิมพ์ธนบัตรในโปแลนด์ของเขตปกครองสามัญ (โปแลนด์: Bank Emisyjny w Polsce, เยอรมัน: Emissionbank in Polen)
กล้ามเนื้อเอกซ์เทนเซอร์ พอลิซิส เบรวิส

| กล้ามเนื้อเอกซ์เทนเซอร์ พอลิซิส เบรวิส  (Extensor pollicis brevis muscle) |
| --- | --- |
ด้านหน้าของรยางค์บนข้างขวา (กล้ามเนื้อเอกซ์เทนเซอร์ พอลิซิส เบรวิสอยู่ด้านบนซ้ายของภาพ)
พื้นผิวด้านหลังของปลายแขน แสดงกล้ามเนื้อชั้นลึก (กล้ามเนื้อเอกซ์เทนเซอร์ พอลิซิส เบรวิสอยู่ทางด้านซ้ายของภาพ)
รายละเอียด
จุดยึด: กระดูกเรเดียส
จุดเกาะ: กระดูกนิ้วมือท่อนต้นของนิ้วหัวแม่มือ
หลอดเลือดแดง: หลอดเลือดแดงโพสทีเรียร์อินเตอร์ออสเซียส
ประสาท: เส้นประสาทโพสทีเรียร์อินเตอร์ออสเซียส
การกระทำ: เหยียดนิ้วหัวแม่มือที่ข้อต่อระหว่างฝ่ามือกับนิ้วมือ
ตัวต้าน: กล้ามเนื้อเฟลกเซอร์ พอลิซิส ลองกัส, กล้ามเนื้อเฟลกเซอร์ พอลิซิส เบรวิส
ตัวระบุ
ภาษาละติน: musculus extensor pollicis brevis
TA98: A04.6.02.050
TA2: 2518
FMA: 38518
ศัพท์ทางกายวิภาคของกล้ามเนื้อ[แก้ไขบนวิกิสนเทศ]
กล้ามเนื้อเอกซ์เทนเซอร์ พอลิซิส เบรวิส (อังกฤษ: Extensor pollicis brevis) เป็นกล้ามเนื้อที่ทอดตัวอยู่ด้านใกล้กลางของกล้ามเนื้อแอบดักเตอร์ พอลิซิส ลองกัส (Abductor pollicis longus)
จุดเกาะต้นและจุดเกาะปลาย

จุดเกาะต้นของกล้ามเนื้อนี้มาจากพื้นผิวด้านหลังของส่วนกลางของกระดูกเรเดียส และจากเอ็นเยื่อระหว่างกระดูก (interosseous membrane)
กล้ามเนื้อนี้ทอดตัวคล้ายกับกล้ามเนื้อแอบดักเตอร์ พอลิซิส ลองกัส (Abductor pollicis longus) โดยเอ็นกล้ามเนื้อนี้จะผ่านร่องเดียวกันที่อยู่ด้านข้างของปลายล่างกระดูกเรเดียส และเข้าเกาะปลายที่กระดูกนิ้วมือท่อนแรกของนิ้วหัวแม่มือ
หน้าที่

กล้ามเนื้อเอกซ์เทนเซอร์ พอลิซิส เบรวิสทำหน้าที่เหยียดกระดูกนิ้วมือท่อนต้นของนิ้วหัวแม่มือ
ความแปรผัน

ในบางคนอาจไม่มีกล้ามเนื้อนี้ หรือเอ็นอาจไปรวมกับเอ็นกล้ามเนื้อเอกซ์เทนเซอร์ พอลิซิส ลองกัส (Extensor pollicis longus)
ภาพอื่นๆ

อนาโตมิคัล สนัฟฟ์ บอกซ์
มุมมองด้านหลังของกระดูกปลายแขนข้างซ้าย
กระดูกของมือข้างซ้าย มุมมองด้านหลังมือ
เอ็นของนิ้วชี้และวินคิวลา เทนดินา (vincula tendina)
ภาคตัดขวางของปลายกระดูกปลายแขน
ภาคตัดขวางผ่านข้อมือและนิ้วมือ
แผ่นเมือกของเอ็นกล้ามเนื้อด้านหลังของข้อมือ
หลอดเลือดแดงเรเดียลและอัลนา
หลอดเลือดแดงด้านหลังของปลายแขนและมือ
แหล่งข้อมูลอื่น

Loyola University Chicago epb
40566785 ที่ GPnotebook
Extensor+pollicis+brevis+muscle จากเว็บไซต์  eMedicine Dictionary
PTCentral เก็บถาวร 2012-02-04 ที่ เวย์แบ็กแมชชีน
ทรนง ศรีเชื้อ

| ทรนง ศรีเชื้อ |
| --- | --- |
เกิด: 20 มิถุนายน พ.ศ. 2495 (72 ปี) สุวัฒน์ ศรีเชื้อ
อาชีพ: ผู้กำกับภาพยนตร์, ผู้อำนวยการสร้างภาพยนตร์, ผู้เขียนบทภาพยนตร์
ผลงานเด่น: กลกามแห่งความรัก 1 และ กลกามแห่งความรัก 2 ภาพยนตร์ยอดเยี่ยมจากสำนักนายกรัฐมนตรี "มหาราชดำ" 2524 ภาพยนตร์ยอดเยี่ยมจาก "มหกรรมภาพยนตร์อาเซียน" ที่สิงคโปร์ ถล่มค่ายนรกจางซีฟู 2525 เพลงประกอบภาพยนตร์ยอดเยี่ยมจาก "มหกรรมภาพยนตร์เอเซียแปซิฟิค" ที่ญี่ปุ่น "กัมพูชา"
พระสุรัสวดี: บทภาพยนตร์ยอดเยี่ยม สัตว์สงคราม พ.ศ. 2523 กำกับศิลป์ยอดเยี่ยม มหาราชดำ พ.ศ. 2524 กำกับศิลป์ยอดเยี่ยม ถล่มค่ายนรกจางซีฟู พ.ศ. 2525 เพลงประกอบยอดเยี่ยม กัมพูชา พ.ศ. 2528 เพลงประกอบยอดเยี่ยม และตัดต่อยอดเยี่ยม อุบัติโหด พ.ศ. 2531 บทภาพยนตร์ยอดเยี่ยม กลกามแห่งความรัก 1 พ.ศ. 2532
ฐานข้อมูล
IMDb
ThaiFilmDb
ทรนง ศรีเชื้อ (เกิด: 20 มิถุนายน พ.ศ. 2495; ชื่อเดิม: สุวัฒน์ ศรีเชื้อ)  ผู้กำกับภาพยนตร์, ผู้สร้าง และผู้เขียนบทชาวไทย
ทรนง ศรีเชื้อ เกิดในครอบครัวที่มีพ่อเป็นนายทหาร และพี่น้องที่เป็นผู้ชายล้วนแต่เป็นทหาร  เริ่มต้นงานในวงการบันเทิงด้วยการเป็นช่างภาพให้กับนิตยสารเครื่องเสียงและรถยนต์ รวมถึงในเหตุการณ์ 14 ตุลา  เป็นผู้จัดทำและผู้เขียนหนังสือของวงคาราวาน
มีผลงานกำกับภาพยนตร์ครั้งแรกเมื่อปี พ.ศ. 2523 จากเรื่อง สัตว์สงคราม ซึ่งได้รับรางวัลตุ๊กตาทองบทภาพยนตร์ยอดเยี่ยม และหลังจากนั้นก็ได้มีผลงานมากมายทั้งภาพยนตร์แอ๊คชั่น และภาพยนตร์อีโรติก ซึ่งสำหรับภาพยนตร์อีโรติกนั้น ถือว่า เป็นภาพยนตร์แนวที่สร้างชื่อให้กับเจ้าตัวอย่างมาก เช่น กลกามแห่งความรัก 1  พ.ศ. 2532 และ กลกามแห่งความรัก 2  พ.ศ. 2534 โดยสามารถสร้างดารานำหญิง 2 คนให้มีชื่อเสียงขึ้นมาได้ คือ ดาริน กรสกุล และ ขวัญภิรมย์ หลิน
ทรนง ศรีเชื้อ ได้รับชื่อเล่นจาก ฉลอง ภักดีวิจิตร ว่า โทนี่
2022 สึนามิ วันโลกสังหาร

บทความหลัก: 2022 สึนามิ วันโลกสังหาร
ผลงานกำกับเรื่อง 2022 สึนามิ วันโลกสังหาร ซึ่งใช้ทุนสร้างกว่า 160 ล้านบาท ถูกวิพากษ์วิจารณ์อย่างมากตั้งแต่ก่อนออกฉาย อย่างเช่นภาพโปสเตอร์ที่นำภาพผู้เสียชีวิตจากเหตุการณ์สึนามิ พ.ศ. 2547 มาประกอบ
และหลังจากภาพยนตร์เข้าฉาย ก็ได้รับเสียงวิจารณ์ว่า ทำได้แย่ เทคนิคแย่ บทภาพยนตร์อ่อนและอีกหลาย ๆ ส่วนในเรื่อง หลายเสียงบอกว่าเห็นแค่ตัวอย่างก็ไม่อยากเข้าไปชมแล้ว จึงทำให้เมื่อเข้าฉาย 4 วัน ทำรายได้เพียงแค่ 2 ล้านบาทเท่านั้น ทำให้ ทรนง ศรีเชื้อ ผู้สร้างและผู้กำกับเครียดจนถึงพยายามจะฆ่าตัวตายโดยอ้างว่า ลงทุนและตั้งใจกับภาพยนตร์เรื่องนี้มากเพื่อที่จะเตือนภัยคนกรุงเทพ แต่กลับไม่มีใครสนใจ แต่บางส่วนก็เชื่อว่าเป็นความพยายามที่จะสร้างกระแสเพื่อโปรโมต
ต่อมา ในต้นปี พ.ศ. 2553 ได้มีการฟ้องร้องเรื่องการว่าจ้างให้โฆษณาภาพยนตร์เรื่องนี้เกิดขึ้น เมื่อฝ่ายที่ถูกทรนงว่าจ้างให้โฆษณาภาพยนตร์เรื่องนี้เปิดเผยว่า ได้รับเงินค่าจ้างยังไม่ครบ  เมื่อนำเช็คที่ทางทรนงจ่ายให้ไปก่อนไปขึ้นเงิน ก็ปรากฏว่าเช็คเด้ง จึงออกมาฟ้องร้อง
ผลงานกำกับ

พ.ศ. 2523 - สัตว์สงคราม  (รางวัลตุ๊กตาทองบทภาพยนตร์ยอดเยี่ยม)
พ.ศ. 2524 - มหาราชดำ  (รางวัลตุ๊กตาทองกำกับศิลป์ยอดเยี่ยม และรางวัลภาพยนตร์ยอดเยี่ยมจากสำนักนายกรัฐมนตรี)
พ.ศ. 2525 - ถล่มค่ายนรกจางซีฟู (รางวัลตุ๊กตาทองกำกับศิลป์ยอดเยี่ยม และรางวัลภาพยนตร์ยอดเยี่ยมจากมหกรรมภาพยนตร์อาเซียนที่ประเทศสิงคโปร์)
พ.ศ. 2526 - แหกนรกเวียดนาม
พ.ศ. 2527 - นักรบประจัญบาน
พ.ศ. 2528 - กัมพูชา   (รางวัลเพลงประกอบภาพยนตร์ยอดเยี่ยมจากมหกรรมภาพยนตร์เอเซียแปซิฟิคที่ประเทศญี่ปุ่น และรางวัลตุ๊กตาทองเพลงประกอบยอดเยี่ยม)
พ.ศ. 2531 - อุบัติโหด  (รางวัลตุ๊กตาทองบันทึกเสียงยอดเยี่ยม และตัดต่อยอดเยี่ยม)
พ.ศ. 2532 - กลกามแห่งความรัก (รางวัลตุ๊กตาทองบทภาพยนตร์ยอดเยี่ยม)
พ.ศ. 2533 - สวรรค์ชั้น 7
พ.ศ. 2534 - มาม่าซัง (กลกามแห่งความรักภาค 2)
พ.ศ. 2534 - อสูรกาย
พ.ศ. 2537 - เหตุเกิด ณ หมู่บ้านแล้งซ้ำซาก
พ.ศ. 2541 - ระย้า (ละครโทรทัศน์ทางช่อง 7)
พ.ศ. 2545 - จอมคนปล้นผ่าโลก (ละครโทรทัศน์ทางช่อง 7)
พ.ศ. 2546 - พยัคฆ์ร้าย 6 แผ่นดิน (ละครโทรทัศน์ทางช่อง 3)
พ.ศ. 2547 - อมนุษย์
พ.ศ. 2553 - 2022 สึนามิ วันโลกสังหาร
บทภาพยนตร์

พ.ศ. 2522 - ไอ้คลั่งทะเลโหด
พ.ศ. 2522 - ลาบเลือด
พ.ศ. 2524 - มหาราชดำ
พ.ศ. 2527 - 1 นรกโลกันตร์
พ.ศ. 2531 - อุบัติโหด  (รางวัลตุ๊กตาทองบันทึกเสียงยอดเยี่ยม และตัดต่อยอดเยี่ยม)
พ.ศ. 2532 - กลกามแห่งความรัก (รางวัลตุ๊กตาทองบทภาพยนตร์ยอดเยี่ยม)
พ.ศ. 2533 - สวรรค์ชั้น 7
พ.ศ. 2534 - มาม่าซัง (กลกามแห่งความรักภาค 2)
พ.ศ. 2553 - 2022 สึนามิ วันโลกสังหาร
บทโทรทัศน์

พ.ศ. 2541 - ระย้า
พ.ศ. 2542 - ดาวคนละดวง
พ.ศ. 2544 - ส่วย สะท้านแผ่นดิน
พ.ศ. 2544 - เพชรตัดเพชร
พ.ศ. 2545 - จอมคนปล้นผ่าโลก
พ.ศ. 2547 - ขอพลิกฟ้าตามล่าเธอ
ผลงานแสดงภาพยนตร์

พ.ศ. 2533 - สวรรค์ชั้น 7
อำนวยการสร้าง

พ.ศ. 2527 - 1 นรกโลกันตร์
โปรดิวเซอร์

พ.ศ. 2545 - จอมคนปล้นผ่าโลก
แหล่งข้อมูลอื่น

ชีวประวัติ ทรนง ศรีเชื้อ ที่เว็บไซต์ หนังดี.คอม
Tanong Srichua ที่อินเทอร์เน็ตมูวีเดตาเบส
กล้ามเนื้อแอบดักเตอร์ พอลิซิส ลองกัส

| กล้ามเนื้อแอบดักเตอร์ พอลิซิส ลองกัส  (Abductor pollicis longus muscle) |
| --- | --- |
ด้านหน้าของรยางค์บนข้างขวา (กล้ามเนื้อแอบดักเตอร์ พอลิซิส ลองกัสอยู่ทางด้านบนซ้ายของภาพ)
แผ่นเมือกของเอ็นกล้ามเนื้อด้านหลังของข้อมือ (กล้ามเนื้อแอบดักเตอร์ พอลิซิส ลองกัสและเบรวิสอยู่ตรงกลางภาพด้านขวา เข้าสู่นิ้วโป้ง)
รายละเอียด
จุดยึด: กระดูกอัลนา, สไตลอยด์ โพรเซสของกระดูกเรเดียส
จุดเกาะ: กระดูกฝ่ามือชิ้นที่ 1
ประสาท: เส้นประสาทโพสทีเรียร์อินเตอร์ออสเซียส
การกระทำ: กางและเหยียดนิ้วหัวแม่มือ
ตัวต้าน: กล้ามเนื้อแอดดักเตอร์ พอลิซิส
ตัวระบุ
ภาษาละติน: musculus abductor pollicis longus
TA98: A04.6.02.049
TA2: 2517
FMA: 38515
ศัพท์ทางกายวิภาคของกล้ามเนื้อ[แก้ไขบนวิกิสนเทศ]
กล้ามเนื้อแอบดักเตอร์ พอลิซิส ลองกัส (อังกฤษ: Abductor pollicis longus) เป็นกล้ามเนื้อที่ทอดตัวอยู่ใต้กล้ามเนื้อสุพิเนเตอร์ (supinator) และบางครั้งอาจรวมเข้าอยู่ด้วยกัน
จุดเกาะต้นและจุดเกาะปลาย

กล้ามเนื้อแอบดักเตอร์ พอลิซิส ลองกัสมีจุดเกาะต้นที่ส่วนด้านข้างของพื้นผิวด้านหลังของตัวกระดูกอัลนา (ulna) ใต้ต่อจุดเกาะปลายของกล้ามเนื้อแอนโคเนียส (Anconæus) และยังมีจุดเกาะต้นที่เอ็นเยื่อระหว่างกระดูก (interosseous membrane) และจากตรงกลาง 1/3 ของพื้นผิวด้านหลังของตัวกระดูกเรเดียส
กล้ามเนื้อนี้ทอดตัวเฉียงลงและไปด้านข้าง และกลายเป็นเอ็นกล้ามเนื้อ วิ่งผ่านร่องที่อยู่ด้านข้างของปลายล่างกระดูกเรเดียสร่วมกับเอ็นกล้ามเนื้อเอกซ์เทนเซอร์ พอลิซิส เบรวิส (Extensor pollicis brevis) และเข้าไปเกาะปลายที่ด้านเรเดียลของฐานของกระดูกฝ่ามือชิ้นที่ 1
ในบางครั้งเอ็นนี้อาจแบ่งเป็น 2 แผ่นใกล้กับจุดเกาะปลาย อันหนึ่งไปยังกระดูกทราพีเซียม (trapezium) และอีกอันหนึ่งรวมไปกับจุดเกาะต้นของกล้ามเนื้อแอบดักเตอร์ พอลิซิส เบรวิส (Abductor pollicis brevis)
หน้าที่

หน้าที่หลักของกล้ามเนื้อแอบดักเตอร์ พอลิซิส ลองกัสคือการกาง (Abduction) นิ้วหัวแม่มือออกจากฝ่ามือ หน้าที่ที่ต่อเนื่องกันคือช่วยในการเหยียด (extend) และกางข้อมือ
ความแปรผัน

อาจพบกล้ามเนื้อและเอ็นนี้เพิ่มขึ้นมา โดยมีจุดเกาะปลายของเอ็นที่เกินนี้ที่กระดูกฝ่ามือชิ้นที่ 1, กระดูกทราพีเซียม, หรือที่กล้ามเนื้อแอบดักเตอร์ พอลิซิส เบรวิส หรือออพโพเนนส์ พอลิซิส
ดูเพิ่ม

อนาโตมิคัล สนัฟฟ์ บอกซ์
กล้ามเนื้อเอกซ์เทนเซอร์ พอลิซิส ลองกัส
ภาพอื่นๆ

อนาโตมิคัล สนัฟฟ์ บอกซ์
มุมมองด้านหลังของกระดูกปลายแขนข้างซ้าย
กระดูกของมือข้างซ้าย มุมมองด้านฝ่ามือ
เอ็นของนิ้วชี้และวินคิวลา เทนดินา (vincula tendina)
ภาพตัดขวางผ่านตรงกลางของปลายแขน
พื้นผิวด้านหลังของปลายแขน แสดงกล้ามเนื้อชั้นตื้น
พื้นผิวด้านหลังของปลายแขน แสดงกล้ามเนื้อชั้นลึก (กล้ามเนื้อแอบดักเตอร์ พอลิซิส ลองกัสอยู่ตรงกลางด้านซ้ายของภาพ)
ภาคตัดขวางของปลายกระดูกปลายแขน
ภาคตัดขวางผ่านข้อมือและนิ้วมือ
กล้ามเนื้อของนิ้วหัวแม่มือ
หลอดเลือดแดงเรเดียลและอัลนา
เส้นประสาทฝ่ามือชั้นลึก
แหล่งข้อมูลอื่น

Loyola University Chicago abpl
731512832 ที่ GPnotebook
Abductor+pollicis+longus+muscle จากเว็บไซต์  eMedicine Dictionary
PTCentral เก็บถาวร 2012-02-04 ที่ เวย์แบ็กแมชชีน
กล้ามเนื้อเฟลกเซอร์ คาร์ไพ เรเดียลิส

| กล้ามเนื้อเฟลกเซอร์ คาร์ไพ เรเดียลิส  (Flexor carpi radialis muscle) |
| --- | --- |
กล้ามเนื้อในชั้นตื้นในด้านหน้าของปลายแขนข้างซ้าย (กล้ามเนื้อเฟลกเซอร์ คาร์ไพ เรเดียลิส และเอ็นกล้ามเนื้อนี้ แสดงด้วยสีน้ำเงิน)
ด้านหน้าของรยางค์บนข้างขวา (กล้ามเนื้อเฟลกเซอร์ คาร์ไพ เรเดียลิสอยู่ด้านบนซ้าย)
รายละเอียด
จุดยึด: ปุ่มมีเดียล อีพิคอนไดล์ของกระดูกต้นแขน (medial epicondyle of humerus) (เอ็นกล้ามเนื้อคอมมอนเฟลกเซอร์ (common flexor tendon))
จุดเกาะ: ฐานของกระดูกฝ่ามือ (metacarpal bone) ชิ้นที่ 2 และ 3
หลอดเลือดแดง: หลอดเลือดแดงอัลนา (ulnar artery)
ประสาท: เส้นประสาทมีเดียน (Median nerve)
การกระทำ: งอ (Flexion) และกางออก (Abduction) ที่ข้อมือ
ตัวต้าน: กล้ามเนื้อเอกซ์เทนเซอร์ คาร์ไพ เรเดียลิส เบรวิส (Extensor carpi radialis brevis muscle) , กล้ามเนื้อเอกซ์เทนเซอร์ คาร์ไพ เรเดียลิส ลองกัส (extensor carpi radialis longus)
ตัวระบุ
ภาษาละติน: musculus flexor carpi radialis
TA98: A04.6.02.028
TA2: 2481
FMA: 38459
ศัพท์ทางกายวิภาคของกล้ามเนื้อ[แก้ไขบนวิกิสนเทศ]
ในทางกายวิภาคศาสตร์ กล้ามเนื้อเฟลกเซอร์ คาร์ไพ เรเดียลิส (อังกฤษ: Flexor carpi radialis muscle; FCR) เป็นกล้ามเนื้อในปลายแขนของมนุษย์ ทำหน้าที่งอและกางมือออก
จุดเกาะต้นและจุดเกาะปลาย

กล้ามเนื้อนี้เริ่มจากปุ่มมีเดียล อีพิคอนไดล์ของกระดูกต้นแขน (medial epicondyle of humerus) (เช่นเดียวกับกล้ามเนื้อเฟลกเซอร์ คาร์ไพ อัลนาริส) และเกาะกับด้านหน้าของฐานกระดูกฝ่ามือชิ้นที่ 2 (2nd metacarpal)
กล้ามเนื้อนี้วิ่งในแนวด้านข้างของกล้ามเนื้อเฟลกเซอร์ ดิจิทอรุม ซุเปอร์ฟิเชียลิส (flexor digitorum superficialis) และเอ็นของกล้ามเนื้อเฟลกเซอร์ คาร์ไพ เรเดียลิสสามารถเห็นได้จากด้านหน้าของปลายแขนตอนปลายๆ ใกล้ข้อมือ
ที่บริเวณปลายแขนบริเวณปลายๆ ใกล้ข้อมือ ทางขวาก่อนถึงข้อมือ จะเห็นเอ็นกล้ามเนื้อ 2-3 อัน ได้แก่ เอ็นกล้ามเนื้อเฟลกเซอร์ คาร์ไพ เรเดียลิสอยู่ทางด้านข้างมากที่สุด (ใกล้กับนิ้วโป้งมากที่สุด) (ส่วนเอ็นที่อยู่ใกล้กลางที่สุดคือเอ็นกล้ามเนื้อเฟลกเซอร์ คาร์ไพ อัลนาริส ส่วนอันตรงกลาง (ถ้ามี) คือเอ็นกล้ามเนื้อปาล์มาริส ลองกัส)
เส้นประสาทและหลอดเลือดแดง

กล้ามเนื้อเฟลกเซอร์ คาร์ไพ เรเดียลิสเลี้ยงโดยเส้นประสาทมีเดียน (median nerve) เช่นเดียวกับกล้ามเนื้อในกลุ่มกล้ามเนื้องอของมือส่วนใหญ่ และได้รับเลือดมาเลี้ยงจากหลอดเลือดแดงอัลนา (ulnar artery)
การออกกำลังกาย

เช่นเดียวกับกล้ามเนื้อกลุ่มงออื่นๆ ในปลายแขน กล้ามเนื้อนี้สามารถฝึกความแข็งแรงได้จากการออกกำลังการต้านการงอ โดยใช้ wrist roller และ wrist curls ร่วมกับดัมบ์เบลล์ (dumbbell)
ดูเพิ่ม

เฟลกเซอร์เรตินาคิวลัมของมือ (Flexor retinaculum of the hand)
ภาพอื่นๆ

ภาพตัดขวางผ่านตรงกลางของปลายแขน
ภาคตัดขวางของปลายกระดูกปลายแขน แสดงการวางตัวของเอ็นและโครงสร้างอื่นๆที่เข้าสู่ข้อมือ
ภาคตัดขวางผ่านข้อมือและนิ้วมือ
แผ่นเมือกของเอ็นกล้ามเนื้อด้านหน้าของข้อมือและนิ้วมือ
กล้ามเนื้อของนิ้วหัวแม่มือ
กล้ามเนื้อของมือซ้าย พื้นผิวด้านฝ่ามือ
แหล่งข้อมูลอื่น

765067285 ที่ GPnotebook
กล้ามเนื้อเฟลกเซอร์ พอลิซิส ลองกัส

| กล้ามเนื้อเฟลกเซอร์ พอลิซิส ลองกัส  (Flexor pollicis longus muscle) |
| --- | --- |
กล้ามเนื้อชั้นลึกในด้านหน้าของปลายแขน (กล้ามเนื้อเฟลกเซอร์ พอลิซิส ลองกัสแสดงด้วยสีน้ำเงิน)
รายละเอียด
จุดยึด: ด้านใกล้กลาง 2/4 ของพื้นผิวด้านฝ่ามือของกระดูกเรเดียสติดกับเอ็นเยื่อระหว่างกระดูกของปลายแขน (อาจพบว่ามีจุดเกาะต้นเล็กๆ บนปุ่มมีเดียล อีพิคอนไดล์ของกระดูกอัลนา)
จุดเกาะ: ฐานของกระดูกนิ่วมือท่อนปลายของนิ้วหัวแม่มือ
หลอดเลือดแดง: หลอดเลือดแดงแอนทีเรียร์อินเตอร์ออสเซียส
ประสาท: เส้นประสาทแอนทีเรียร์อินเตอร์ออสเซียส (แขนงของเส้นประสาทมีเดียน) (C8, T1)
การกระทำ: งอนิ้วหัวแม่มือ
ตัวต้าน: กล้ามเนื้อเอกซ์เทนเซอร์ พอลิซิส เบรวิส, กล้ามเนื้อเอกซ์เทนเซอร์ พอลิซิส ลองกัส
ตัวระบุ
ภาษาละติน: musculus flexor pollicis longus
TA98: A04.6.02.037
TA2: 2492
FMA: 38481
ศัพท์ทางกายวิภาคของกล้ามเนื้อ[แก้ไขบนวิกิสนเทศ]
กล้ามเนื้อเฟลกเซอร์ พอลิซิส ลองกัส (อังกฤษ: flexor pollicis longus, FPL) เป็นกล้ามเนื้อที่อยู่ในปลายแขน (forearm) และมือ ที่ทำหน้าที่งอนิ้วหัวแม่มือ กล้ามเนื้อนี้วางตัวอยู่ในระนาบเดียวกันกับกล้ามเนื้อเฟลกเซอร์ ดิจิทอรุม โปรฟันดัส (flexor digitorum profundus)
จุดเกาะต้นและจุดเกาะปลาย

กล้ามเนื้อนี้มีจุดเกาะเริ่มมาจากร่องพื้นผิวด้านหน้าของตัวกระดูกเรเดียส จุดเกาะต้นเริ่มจากบริเวณใต้ต่อปุ่มนูนเรเดียส (radial tuberosity) และแนวเฉียงของกระดูกเรเดียส (oblique line of the radius) ไปจนจรดกล้ามเนื้อโปรเนเตอร์ ควอดราตัส (pronator quadratus)
นอกจากนี้จุดเกาะต้นยังออกมาจากบริเวณที่ติดกับเอ็นเยื่อระหว่างกระดูกของปลายแขน (interosseous membrane of the forearm) และโดยเป็นแผ่นเอ็นอ้วนๆ (fleshy slip) เกาะจากขอบด้านใกล้กลางของโคโรนอยด์ โพรเซส (coronoid process) ของกระดูกอัลนา (ulna) หรือจากปุ่มมีเดียล อีพิคอนไดล์ (medial epicondyle) ของกระดูกต้นแขน (humerus)
ใยกล้ามเนื้อนี้จะกลายเป็นเอ็นแบนๆ ผ่านใต้เฟลกเซอร์ เรตินาคิวลัมของมือ (flexor retinaculum) ผ่านคาร์ปัล ทันเนล (carpal tunnel) แล้วลอดอยู่ระหว่างปลายจุดเกาะด้านข้าง (lateral head) ของกล้ามเนื้อเฟลกเซอร์ พอลิซิส เบรวิส (flexor pollicis brevis) และส่วนเฉียง (oblique part) ของกล้ามเนื้อแอดดักเตอร์ พอลิซิส (adductor pollicis) แล้วจึงเข้าสู่ช่อง
osseoaponeurotic canal เช่นเดียวกับเอ็นกล้ามเนื้อกลุ่มงอนิ้วมืออันอื่นๆ แล้วไปเกาะปลายกับฐานของกระดูกนิ่วมือท่อนปลาย (distal phalanx) ของนิ้วหัวแม่มือ
ความสัมพันธ์

เส้นประสาทแอนทีเรียร์อินเตอร์ออสเซียส (anterior interosseous nerve) ซึ่งเป็นแขนงของเส้นประสาทมีเดียน (median nerve) และหลอดเลือดดำและหลอดเลือดแดงแอนทีเรียร์อินเตอร์ออสเซียส (anterior interosseous artery and vein) ผ่านด้านหน้าของเอ็นเยื่อระหว่างกระดูกของปลายแขนไปทางด้านล่าง ระหว่างกล้ามเนื้อเฟลกเซอร์ พอลิซิส ลองกัสและกล้ามเนื้อเฟลกเซอร์ ดิจิทอรุม โปรฟันดัส (flexor digitorum profundus)
การบาดเจ็บต่อเอ็นกล้ามเนื้อนี้มักจะหายได้ยากเนื่องจากมีเลือดมาเลี้ยงอย่างจำกัด
หน้าที่

กล้ามเนื้อเฟลกเซอร์ พอลิซิส ลองกัสเป็นกล้ามเนื้อทำหน้าที่งอกระดูกนิ้วหัวแม่มือ เมื่อนิ้วหัวแม่มืองอ กล้ามเนื้อนี้จะช่วยงอข้อมือ
ความแปรผัน

แผ่นกล้ามเนื้ออาจเชื่อมกับกล้ามเนื้อเฟลกเซอร์ ดิจิทอรุม ซุเปอร์ฟิเชียลิส (flexor digitorum superficialis) , กล้ามเนื้อเฟลกเซอร์ ดิจิทอรุม โปรฟันดัส (flexor digitorum profundus) , หรือ กล้ามเนื้อโปรเนเตอร์ เทเรส (pronator teres) หรือบางครั้งอาจพบเอ็นที่เกินมาไปเกาะกับกระดูกของนิ้วชี้
ภาพอื่นๆ

มุมมองด้านหน้าของกระดูกปลายแขนข้างซ้าย
กระดูกของมือข้างซ้าย มุมมองด้านฝ่ามือ
ภาพตัดขวางผ่านตรงกลางของปลายแขน
ภาคตัดขวางของปลายกระดูกปลายแขน
ภาคตัดขวางผ่านข้อมือและนิ้วมือ
แผ่นเมือกของเอ็นกล้ามเนื้อด้านหน้าของข้อมือและนิ้วมือ
กล้ามเนื้อของมือซ้าย พื้นผิวด้านฝ่ามือ
หลอดเลือดแดงอัลนาและหลอดเลือดแดงเรเดียลในชั้นลึก
เส้นประสาทของรยางค์บนข้างซ้าย
แหล่งข้อมูลอื่น

Loyola University Chicago fpl
221577223 ที่ GPnotebook
Flexor+pollicis+longus+muscle จากเว็บไซต์  eMedicine Dictionary
PTCentral เก็บถาวร 2012-02-04 ที่ เวย์แบ็กแมชชีน
กล้ามเนื้อเอกซ์เทนเซอร์ พอลิซิส ลองกัส

| กล้ามเนื้อเอกซ์เทนเซอร์ พอลิซิส ลองกัส  (Extensor pollicis longus muscle) |
| --- | --- |
แผ่นเมือกของเอ็นกล้ามเนื้อด้านหลังของข้อมือ (กล้ามเนื้อเอกซ์เทนเซอร์ พอลิซิส ลองกัสอยู่ตรงกลางภาพด้านขวา)
รายละเอียด
จุดยึด: กระดูกอัลนา
จุดเกาะ: กระดูกนิ้วมือท่อนปลายของนิ้วหัวแม่มือ
ประสาท: เส้นประสาทโพสทีเรียร์อินเตอร์ออสเซียส (แขนงจากเส้นประสาทเรเดียล)
การกระทำ: เหยียดนิ้วหัวแม่มือ (ข้อต่อระหว่างฝ่ามือกับนิ้วมือ และ ข้อต่อระหว่างกระดูกนิ้วมือ)
ตัวต้าน: กล้ามเนื้อเฟลกเซอร์ พอลิซิส ลองกัส, กล้ามเนื้อเฟลกเซอร์ พอลิซิส เบรวิส
ตัวระบุ
ภาษาละติน: musculus extensor pollicis longus
TA98: A04.6.02.051
TA2: 2516
FMA: 38521
ศัพท์ทางกายวิภาคของกล้ามเนื้อ[แก้ไขบนวิกิสนเทศ]
กล้ามเนื้อเอกซ์เทนเซอร์ พอลิซิส ลองกัส (อังกฤษ: Extensor pollicis longus) เป็นกล้ามเนื้อที่อยู่ในปลายแขน มีขนาดใหญ่กว่ากล้ามเนื้อเอกซ์เทนเซอร์ พอลิซิส เบรวิส (Extensor pollicis brevis) จุดเกาะต้นของกล้ามเนื้อบางส่วนถูกปกคลุมด้วยกล้ามเนื้ออื่นๆ
จุดเกาะต้นและจุดเกาะปลาย

กล้ามเนื้อนี้มีจุดเกาะต้นอยู่ที่ส่วนด้านข้างของส่วนกลาง 1/3 ของพื้นผิวด้านหลังของส่วนกลางของกระดูกอัลนาใต้ต่อจุดเกาะต้นของกล้ามเนื้อแอบดักเตอร์ พอลิซิส ลองกัส (Abductor pollicis longus) และเกาะจากเอ็นเยื่อระหว่างกระดูก (interosseous membrane)
ส่วนปลายของกล้ามเนื้อเป็นเอ็นกล้ามเนื้อ ผ่านเข้าไปในช่องในเอ็นดอร์ซัล คาร์ปัล (dorsal carpal ligament) ที่แยกมาเฉพาะสำหรับเอ็นกล้ามเนื้อนี้ เอ็นทอดตัวลงในร่องแคบเฉียงที่อยู่ด้านหลังของปลายล่างของกระดูกเรเดียส
จากนั้นเอ็นกล้ามเนื้อจะทอดเฉียงข้ามเอ็นกล้ามเนื้อเอกซ์เทนเซอร์ คาร์ไพ เรเดียลิส ลองกัส และเบรวิส (Extensor carpi radialis longus and brevis) และมีช่องว่างรูปสามเหลี่ยมเรียกว่า อนาโตมิคัล สนัฟฟ์ บอกซ์ (anatomical snuff box) คั่นแบ่งเอ็นกล้ามเนื้อนี้และเอ็นกล้ามเนื้อเอกซ์เทนเซอร์ พอลิซิส เบรวิส (Extensor pollicis brevis) ซึ่งมีหลอดเลือดแดงเรเดียล (radial artery) อยู่ด้านใน ก่อนที่เอ็นจะเข้าไปเกาะที่ฐานของกระดูกนิ้วมือท่อนปลายของนิ้วหัวแม่มือ
ความสัมพันธ์

เอ็นของกล้ามเนื้อแอบดักเตอร์ พอลิซิส ลองกัส (Abductor pollicis longus), เอกซ์เทนเซอร์ พอลิซิส ลองกัส และเบรวิส (Extensor pollicis longus and brevis) ทอดข้ามเหนือหลอดเลือดแดงเรเดียล (radial artery)
หน้าที่

กล้ามเนื้อเอกซ์เทนเซอร์ พอลิซิส ลองกัสทำหน้าที่เหยียดกระดูกนิ้วมือท่อนปลายของนิ้วหัวแม่มือ และช่วยเหยียดและกางข้อมือร่วมกับกล้ามเนื้อเอกซ์เทนเซอร์ พอลิซิส เบรวิส
ภาพอื่นๆ

อนาโตมิคัล สนัฟฟ์ บอกซ์
มุมมองด้านหลังของกระดูกปลายแขนข้างซ้าย
กระดูกของมือข้างซ้าย มุมมองด้านหลังมือ
เอ็นของนิ้วชี้และวินคิวลา เทนดินา (vincula tendina)
ภาพตัดขวางผ่านตรงกลางของปลายแขน
พื้นผิวด้านหลังของปลายแขน แสดงกล้ามเนื้อชั้นตื้น
พื้นผิวด้านหลังของปลายแขน แสดงกล้ามเนื้อชั้นลึก (กล้ามเนื้อเอกซ์เทนเซอร์ พอลิซิส ลองกัสอยู่ตรงกลางด้านซ้ายของภาพ)
ภาคตัดขวางผ่านข้อมือและนิ้วมือ
หลอดเลือดแดงด้านหลังของปลายแขนและมือ
แหล่งข้อมูลอื่น

Loyola University Chicago epl
33947649 ที่ GPnotebook
Extensor+pollicis+longus+muscle จากเว็บไซต์  eMedicine Dictionary
PTCentral เก็บถาวร 2012-02-04 ที่ เวย์แบ็กแมชชีน
วันมิลเลียนดอลลาร์พารานอร์มัลชาเลนจ์

วันมิลเลียนดอลลาร์พารานอร์มัลชาเลนจ์ (อังกฤษ: One Million Dollar Paranormal Challenge; แปล: รางวัลท้าทายเรื่องเหนือธรรมชาติล้านดอลลาร์สหรัฐ) เป็นโครงการของมูลนิธิการศึกษาเจมส์แรนดี้ (James Randi Educational Foundation ตัวย่อ JREF) ที่จะจ่ายเงินรางวัล 1,000,000 ดอลลาร์สหรัฐ (ประมาณ 36,320,000 บ้านในต้นปี 2559) ให้กับใครก็ตามที่สามารถแสดงความสามารถเหนือธรรมชาติหรือปาฏิหาริย์ ภายใต้กฏการทดสอบทางวิทยาศาสตร์ที่สามารถตกลงกันได้
โครงการรูปแบบเดียวกันเริ่มขึ้นครั้งแรกเมื่อปี พ.ศ. 2507 และตั้งแต่นั้นมา มีคนเกินกว่าพันที่ได้สมัครเพื่อชิงรางวัล แต่ยังไม่มีใครชนะรางวัล